સતલજ-યમુનાનાં જોડાણ પ્રશ્ને ૧૯૮૧માં પંજાબ, હરિયાણા અને રાજસ્થાન વચ્ચે બ્યાસ, સતલજ અને રાવી નદીના પાણીની વહેંચણી બાબતે પણ સમજૂતી થઇ હતી. આ સમજૂતીને લઇને પાણી વહેંચણીનો મુદ્દો દિલ્હી અને જમ્મુ કાશ્મીર માટે પણ કરાયો હતો. પંજાબે બે વર્ષની અંદર સતલજ-યમુના નહેરનું નિર્માણ કરવાનું હતું, પરંતુ તે કામ હજુ સુધી પૂરું થઇ શકયું નથી. સમય જતાંની સાથે પંજાબની એ ફરિયાદ રહી છે કે પાણીની વહેંચણી નહીં થઇ શકે. કારણ કે તેને લઇ પોતાની જરૂરિયાતો પૂરી થઇ શકે તેમ નથી. સુપ્રીમ કોર્ટે પણ તેની ફરિયાદ ફગાવી દીધી છે, પરંતુ પંજાબ વિધાનસભામાં ખેડૂતોની લીધેલી જમીન પરત આપવાનો ઠરાવ પસાર કરવાનો નિર્ણય લેેવાઇ ગયો છે. પંજાબનું આ પગલું હરિયાણા અને સુપ્રીમની અવગણના કરનાર છે.